A4-0249/98

Πρόταση κανονισμού του Συμβουλίου για τη σύναψη Πρωτοκόλλου που καθορίζει, τις αλιευτικές δυνατότητες και τη χρηματοδοτική συνεισφορά που προβλέπονται στη Συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των νήσων Κομορών για την αλιεία στα ανοικτά των νήσων Κομορών (COM(98)0264-C4-0344/98 - 98/0144(CNS))

Η πρόταση εγκρίνεται με τις ακόλουθες τροπολογίες:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

δεδομένου ότι, σύμφωνα με τη Διοργανική Συμφωνία της 29ης Οκτωβρίου 1993 για τη δημοσιονομική πειθαρχία και τη βελτίωση της δημοσιονομικής διαδικασίας, οι δαπάνες που σχετίζονται με το Πρωτόκολλο αυτό είναι επίσης μη υποχρεωτικές[semigr ]

(Τροπολογία 2)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής, για τη βελτίωση της ενημέρωσης της αρχής του προϋπολογισμού για τις αλιευτικές συμφωνίες(1), υπεγράφη στις 12 Δεκεμβρίου 1996,

(2) ΕΕ C 20, 20.1.1997, σελ. 109

(Τροπολογία 3)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο ενέκρινε στις 17 Μαρτίου 1995 τη γνωμοδότησή του επί της πρότασης κανονισμού του Συμβουλίου όσον αφορά τη σύναψη πρωτοκόλλου που καθορίζει τις αλιευτικές δυνατότητες και τη χρηματοδοτική συνεισφορά που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των νήσων Κομορών για την αλιεία στα ανοικτά των νήσων αυτών για την περίοδο από 20 Ιουλίου 1994 έως 19 Ιουλίου 1997 (1)

(1) ΕΕ C 89 της 10.4.1995, σελ. 195

(Τροπολογία 4)

Αιτιολογική σκέψη 3γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι σημαντικό να βελτιωθεί η ενημέρωση προς το Ευρωπαϊκό Κοινοβούλιο και ότι η Επιτροπή οφείλει να εκπονεί ετήσια έκθεση για την πρόοδο της εφαρμογής της Συμφωνίας αυτής

(Τροπολογία 5)

Άρθρο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Κατά το τελευταίο έτος ισχύος του Πρωτοκόλλου και πριν από τη σύναψη οποιασδήποτε συμφωνίας παράτασης, η Επιτροπή οφείλει να υποβάλει έκθεση στο Συμβούλιο και το Ευρωπαϊκό Κοινοβούλιο για την εφαρμογή και τους όρους εκτέλεσης της Συμφωνίας.

(Τροπολογία 6)

Άρθρο 2β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2β

Κατά το τελευταίο έτος της ισχύος του Πρωτοκόλλου και πριν από τη σύναψη οποιασδήποτε συμφωνίας ανανέωσης, η Επιτροπή οφείλει να υποβάλει στο Συμβούλιο και το Ευρωπαϊκό Κοινοβούλιο πλήρη έκθεση σχετικά με: την κατάσταση των αλιευτικών αποθεμάτων ιδιαίτερα όσον αφορά τους γηγενείς αλιείς μικρής κλίμακας, και την εφαρμογή και τους όρους εκτέλεσης της συμφωνίας, τόσο όσον αφορά την αλιευτική όσο και την επιστημονική πτυχή, καθώς επίσης τις επιπτώσεις της στην επαγγελματική κατάρτιση.

Νομοθετικό ψήφισμα που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου (ΕΚ) που αφορά τη σύναψη Πρωτοκόλλου που καθορίζει, για το διάστημα από 28 Φεβρουαρίου 1998 έως 27 Φεβρουαρίου 2001, τις αλιευτικές δυνατότητες και τη χρηματοδοτική συνεισφορά που προβλέπονται στη Συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των νήσων Κομορών για την αλιεία στα ανοικτά των νήσων Κομορών COM(98)0264 - C4-0344/98 - 98/0144(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, CΟΜ(98)0264 - 98/0144 (CNS),

- έχοντας κληθεί να γνωμοδοτήσει από το Συμβούλιο σύμφωνα με το άρθρο 43, σε συνδυασμό με το άρθρο 228, παράγραφος 3, και το πρώτο εδάφιο της Συνθήκης ΕΟΚ (C4-0344/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας (A4-0249/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.